**Zmluva o nájme č. 16/2023**

/(v ďalšom texte len ,,zmluva“)

uzatvorená podľa §663 a nasl. zákona č. 40/1964 Zb. v znení neskorších predpisov- občiansky zákonník. zákona č. 446/2001 Z. z. o majetku vyšších územných celkov v znení neskorších predpisov a Zásadami hospodárenia a nakladania s majetkom Žilinského samosprávneho kraja v znení neskorších dodatkov.

**medzi zmluvnými stranami:**

**Prenajímateľ: Spojená škola, Martin**

Sídlo: Československej armády 24, 036 01 Martin

Štátny orgán: Mgr. Milan Žingor, riaditeľ

IČO: 170 504 99

Bankové spojenie: Štátna pokladnica

Zriaďovateľ a vlastník majetku: Žilinský samosprávny kraj, Komenského 48, 011 09 Žilina

( ďalej len „ prenajímateľ“)

a

**Nájomca: DELIKOMAT Slovensko spol. s.r.o.**

Sídlo: Cementárska 15, 900 31 Stupava

IČO: 35766875

IČ DPH: SK 2020274531

Zapísaný: v OR OS BA I odd. Sro, vl.č. 19096/B

Infolinka: 0800 155 179, [info@delikomat.sk](mailto:info@delikomat.sk)

( ďalej len „ nájomca“)

**Článok I.**

**Úvodné ustanovenia**

**1.** Žilinský samosprávny kraj ( ďalej len „ŽSK“) je vlastníkom nehnuteľnosti súpisné číslo: 4218 sklady/**vestibul školy**/, postavenej na pozemku parcela číslo: KN-C č. 3 500/6, nachádzajúcej sa v katastrálnom území Martin, zapísanej na liste vlastníctva č. 3947 u Okresného úradu Martin – katastrálny odbor (list vlastníctva tvorí prílohu č. 1 tejto zmluvy).

**2.** Prenajímateľ je správcom nehnuteľnosti uvedenej v článku I. odsek 1. tejto zmluvy a podľa Zásad hospodárenia a nakladania s majetkom ŽSK zo dňa 27.04.2011. v znení neskorších dodatkov je oprávnený ho (alebo jeho časť) so súhlasom ŽSK, ktorý je zriaďovateľom prenajímateľa, prenechať do nájmu.

**3.** Uzatvoreniu tejto zmluvy predchádzalo výberové konanie formou priameho nájmu na základe zverejneného zámeru majetok prenajať. Zámer priameho nájmu prenajímateľ evidoval pod číslom **Z4/2023**, ktorý bol zverejnený v dobe od **24.3.2023.**

**Článok II.**

**Predmet nájmu**

Prenajímateľ prenecháva nájomcovi do nájmu nebytové priestory nachádzajúce sa v nehnuteľnosti uvedenej v článku I. odsek 1. tejto zmluvy a to na prízemí (vestibul školy) o výmere **1,00 m2**, (**ďalej v texte zmluvy len „predmet nájmu“ alebo „ nebytové priestory“).**

**Článok III.**

**Účel nájmu**

Nájomca je oprávnený predmet nájmu využívať za účelom umiestnenia nápojového automatu, ktorú činnosť môže nájomca vykonávať podľa výpisu z obchodného registra týkajúceho sa nájomcu.

**Článok IV.**

**Doba nájmu**

Nájomná zmluva sa uzatvára na dobu určitú a to 3 roky a to od 1.5.2023.

**Článok V.**

**Prevzatie a odovzdanie predmetu nájmu**

1. Zmluvné strany sú povinné ku dňu začatia doby nájmu spísať protokol o stave predmetu nájmu.

2. Ak nebolo dohodnuté inak, nájomca je povinný k dátumu skončenia tejto zmluvy nebytový priestor vypratať a protokolárne odovzdať predmet nájmu prenajímateľovi v stave v akom ho prevzal s prihliadnutím na obvyklé opotrebenie.

3. Ak nebolo dohodnuté inak, nájomca je povinný uhradiť prenajímateľovi všetky náklady na uvedenie predmetu nájmu do stavu v akom ho nájomca prevzal s prihliadnutím na obvyklé opotrebenie.

**Článok VI.**

**Nájomné a platobné podmienky**

1. Zmluvné strany sa dohodli, že za užívanie predmetu nájmu hradí nájomca prenajímateľovi dohodnuté nájomné **960€** **ročne**, (slovom: deväťstošesťdesiat €).

2. Nájomca sa zaväzuje platiť ročné nájomné v mesačných splátkach vo výške **80€** a to vždy do 5. dňa príslušného kalendárneho mesiaca. Zmluvné strany sa dohodli, že nájomné bude nájomca uhrádzať hotovostne v učtárni Spojenej školy Martin, alebo bezhotovostným prevodom na účet prenajímateľa Štátna pokladnica č. ú. **7000483809/8180, IBAN: SK79 8180 0000 0070 0048 3809** variabilný symbol : číslo zmluvy .

3. Vo výške nájomného nie sú zahrnuté úhrady za služby spojené s nájmom.

4. V prípade, že nájomný vzťah zanikne v priebehu kalendárneho roka, má prenajímateľ nárok na pomernú časť z ročného nájomného t. j. 1/12 za každý, aj začatý kalendárny mesiac.

5. Zmluvné strany sa dohodli, že prenajímateľ je oprávnený dohodnuté nájomné jednostranne zvýšiť z dôvodu rastu spotrebiteľských cien (inflácie) až do výšky zodpovedajúceho indexu rastu spotrebiteľských cien za uplynulý kalendárny rok na základe každoročného vyhlásenia Štatistického úradu SR. Prenajímateľ je povinný písomne informovať nájomcu o zvýšení nájomného. Zvýšené nájomné je záväzné pre nájomcu od nasledujúceho kalendárneho mesiaca po doručení písomného oznámenia nájomcovi zo strany prenajímateľa.

6. Ak nájomca neuhradí nájomné podľa tohto článku VI. tejto zmluvy riadne (v stanovenej výške a včas), je povinný zaplatiť úrok z omeškania vo výške podľa článku I. ods. 1) nariadenia vlády SR č. 20/2013 Z. z., ktorým sa vykonávajú niektoré ustanovenia Občianskeho zákonníka v znení neskorších predpisov.

**Článok VII.**

**Úhrada za služby spojené s nájmom nebytových priestorov.**

1. Prenajímateľ bude poskytovať nájomcovi nasledovné služby: dodávka tepla, dodávka elektrickej energie, dodávka vodného a stočného. Nájomca je povinný prihlásiť sa ako platiteľ poplatku za komunálny odpad podľa zák.č.582/2004 Z. z. o miestnych poplatkoch v znení neskorších predpisov mestu Martin.

2.

Poskytovanie služieb spojených s nájmom nebytových priestorov, ktoré sú uvedené v článku. II. odst.1. budú nájomcovi účtované nasledovným spôsobom:

1. elektrická energia bude účtovaná na základe merača el. energie,
2. studená voda a stočné bude účtované na základe meračov spotrebovanej vody,

3. Nájomca bude za poskytované služby spojené s nájmom nebytových priestorov uhrádzať platbu mesačne na základe faktúry vystavenej prenajímateľom. Prenajímateľ je oprávnený vystaviť faktúru za poskytované služby spojené s nájmom nebytových priestorov prvým dňom kalendárneho mesiaca nasledujúceho po mesiaci, za ktorý sa uplatňuje úhrada poskytovaných služieb. Doba splatnosti každej faktúry je 14 dní odo dňa jej vystavenia. Prenajímateľ je povinný doručiť faktúru nájomcovi do troch dní od jej vystavenia, inak sa o počet dní omeškania s doručením faktúry predlžuje lehota splatnosti oneskorene doručenej faktúry. Nájomca je povinný uhrádzať nájomné bezhotovostným prevodom alebo vkladom na bankový účet prenajímateľa uvedený v záhlaví tejto zmluvy. V platbe za služby nie sú zahrnuté náklady za upratovanie prenajatých priestorov. Tieto služby si zabezpečí nájomca na vlastné náklady.

4. Ak nájomca neuhradí úhradu za poskytované služby podľa tohto Článku tejto zmluvy riadne (v stanovenej výške a včas), je povinný zaplatiť úrok z omeškania vo výške podľa článku I. ods. 1) nariadenia Vlády SR č. 20/2013 Z. z. v znení neskorších predpisov, ktorým sa vykonávajú niektoré ustanovenia Občianskeho zákonníka v znení neskorších predpisov.

**Článok VIII.**

**Sankcie**

V prípade, že nájomca si nesplní povinnosť riadne a v čas zaplatiť nájomné alebo úhradu za služby spojené s nájmom je prenajímateľ oprávnený požadovať od neho zaplatenie zmluvnej pokuty vo výške 0,08% z dlžnej sumy za každý deň omeškania až do zaplatenia. Zaplatením zmluvnej pokuty nie je dotknutý nárok prenajímateľa na náhradu škody, ktorej sa môže prenajímateľ domáhať bez ohľadu na výšku zaplatenej zmluvnej pokuty. Zaplatením zmluvnej pokuty nezaniká nájomcovi povinnosť platiť úrok z omeškania vo výške podľa článku VI. ods. 6. tejto zmluvy a povinnosť ostatných plnení podľa tejto zmluvy, ak sa zmluvné strany nedohodnú inak.

**Článok IX.**

**Práva a povinnosti zmluvných strán**

**1. na strane prenajímateľa:**

a) povinnosť odovzdať predmet nájmu uvedený v článku II. tejto zmluvy v stave spôsobilom na užívanie na dojednaný účel podľa článku III. tejto zmluvy,

b) právo vykonávať poverenými osobami, či nájomca užíva predmet nájmu riadnym spôsobom v súlade s dohodnutými podmienkami tejto zmluvy a všeobecne záväznými právnymi predpismi Slovenskej republiky a za týmto účelom je oprávnený vyžadovať od prenajímateľa prístup do predmetu nájmu.

**2. Na strane nájomcu:**

a) povinnosť užívať predmet nájmu len na účel dohodnutý touto zmluvou,

b) povinnosť platiť prenajímateľovi dohodnuté nájomné a úhradu za služby spojené s nájmom riadne a v čas v termíne splatnosti,

c) povinnosť užívať predmet nájmu s riadnou starostlivosťou tak, aby nedošlo k jeho poškodeniu

d) povinnosť zabezpečiť na vlastné náklady obvyklé udržiavanie predmetu nájmu, najmä udržiavať čistotu,

e) povinnosť vopred prerokovať s prenajímateľom akékoľvek úpravy a opravy predmetu nájmu – bez predchádzajúceho písomného súhlasu nie je oprávnený tieto uskutočniť, potrebu opráv, ktoré sú v réžií prenajímateľa, je nájomca povinný písomne oznámiť prenajímateľovi bezodkladne, v opačnom prípade zodpovedá za vzniknuté škody.

f) povinnosť zabezpečovať v plnom rozsahu na svoje náklady dodržiavanie všeobecne záväzných právnych predpisov Slovenskej republiky na úseku bezpečnosti a ochrany zdravia pri práci pri užívaní predmetu nájmu, najmä vyplývajúce zo zákona č. 124/2006 Z. z., v znení neskorších predpisov.

g) povinnosť, bez zbytočného odkladu, písomne oznámiť prenajímateľovi zmenu údajov týkajúcich sa jeho podnikateľského oprávnenia (zmena oprávnenia, zrušenie oprávnenia, zmena miesta podnikania, zmena obchodného mena a pod.),

h) povinnosť vopred konzultovať s prenajímateľom umiestenie informačných a reklamných tabúľ na objekte, kde sa predmet nájmu nachádza.

3. Nájomca má právo používať spoločné priestory, najmä hygienické zariadenia prenajímateľa s tým, že je povinný udržiavať ich čistotu a poriadok, vrátane vonkajších priestorov patriacich k nehnuteľnosti (čistenie chodníkov, vstupný priestor do prenajímaného objektu) a to na vlastné náklady.

4. Nájomca nie je oprávnený vykonávať žiadne úpravy týkajúce sa predmetu nájmu bez predchádzajúceho písomného súhlasu prenajímateľa. Nájomca môže požadovať úhradu nákladov spojených so zmenou nájmu len vtedy, ak mu bol udelený predchádzajúci písomný súhlas a prenajímateľ sa v tomto súhlase zaviazal uhradiť tieto náklady.

5. Nájomca nie je oprávnený prenechať predmet nájmu, a to ani jeho časť do podnájmu alebo výpožičky tretím osobám a nesmie tento majetok ani žiadnym iným spôsobom zaťažiť, bez predchádzajúceho písomného súhlasu prenajímateľa.

6. Prenajímateľ nezodpovedá za škody na majetku vneseného do predmetu nájmu nájomcom.

7. Nájomca prehlasuje, že bol oboznámený s technickým stavom predmetu nájmu a v tomto stave ho bez výhrad preberá do užívania.

**Článok X.**

**Skončenie nájmu**

1. Nájom končí uplynutím doby nájmu, na ktorú bol dojednaný v článku IV. tejto zmluvy.

2. Nájom je možné skončiť kedykoľvek aj na základe vzájomnej písomnej dohody zmluvných strán.

3. Prenajímateľ môže písomne vypovedať túto zmluvu pred uplynutím doby nájmu len z dôvodov uvedených v § 9 ods. 2) zákona č. 116/1990 Zb. o nájme a podnájme nebytových priestorov v platnom znení.

4. Nájomca môže písomne vypovedať túto zmluvu pred uplynutím doby nájmu len z dôvodov uvedených v § 9 ods. 3) zákona č. 116/1990 Zb. o nájme a podnájme nebytových priestorov v platnom znení.

5. Výpovedná lehota je dvojmesačná okrem prípadu, ak nájomca bude užívať predmet nájmu v rozpore s dohodnutým účelom, kedy je výpovedná doba jednomesačná a začína plynúť prvým dňom mesiaca nasledujúceho po doručení výpovede druhej zmluvnej strane.

6. Prenajímateľ má právo odstúpiť od tejto zmluvy, ak nájomca poruší ktorúkoľvek povinnosť podľa tejto zmluvy, alebo keď je v omeškaní s platením nájomného alebo úhrady za služby spojené s nájmom viac ako 1 mesiac. Odstúpenie od zmluvy je účinné jeho doručením nájomcovi.

**Článok XI.**

**Záverečné ustanovenia**

1. Zmluvné strany môžu meniť alebo doplniť obsah tejto zmluvy len formou písomných dodatkov k tejto zmluve podpísaných oboma zmluvnými stranami.

2. Právne vzťahy výslovne neupravené v tejto zmluve sa riadia príslušnými ustanoveniami zákona č. 116/1990 Zb. v znení neskorších predpisov, Občianskeho zákonníka a ostatnými všeobecne záväznými právnymi predpismi Slovenskej republiky majúcimi vzťah k predmetu a účelu tejto zmluvy.

3. Podľa platných Zásad hospodárenia a nakladania s majetkom Žilinského samosprávneho kraja zo dňa 27.04.2011 v znení neskorších dodatkov je na uzatvorenie tejto zmluvy potrebný predchádzajúci súhlas predsedu ŽSK.

4. Zmluva bola vyhotovená v 5 exemplároch, z ktorých obdrží po jednom vyhotovení nájomca a Žilinský samosprávny kraj a 3 vyhotovenia obdrží prenajímateľ.

5. Zmluva bola uzatvorená na základe udeleného súhlasu odboru školstva a športu ŽSK v zmysle Čl. 20 bod 1 Zásad hospodárenia a nakladania s majetkom ŽSK zo dňa 27.04.2011 v znení neskorších predpisov pod číslom

7. „Táto zmluva nadobúda platnosť dňom jej podpisu všetkými zmluvnými stranami a účinnosť prvým nasledujúcim dňom po jej zverejnení v Centrálnom registri zmlúv, ktorý vedie Úrad vlády Slovenskej republiky v elektronickej podobe.“

8. Zmluvné strany prehlasujú, že zmluvu uzavreli slobodne, určite a vážne, obsahu zmluvy porozumeli, súhlasia s ňou, zmluvu neuzavreli v tiesni ani za nápadne nevýhodných podmienok a na znak súhlasu ju podpisujú.

V Martine dňa 17.4.2023

Za prenajímateľa: Za nájomcu:

......................................... .........................................

Mgr. Milan Źingor Ing. Václav Syrovátka

Ing. Ján Grygárek

riaditeľ školy konateľ